Eurovision laulukilpailu 2013

| Eurovision laulukilpailu 2013 ”We are one” (”Me olemme yhtä”) |
| --- | --- |


Päivämäärät
1. semifinaali:  14. toukokuuta 2013
2. semifinaali:  16. toukokuuta 2013
Finaali:  18. toukokuuta 2013
Isäntä
Tapahtumapaikka:  Malmö Arena, Malmö, Ruotsi
Juontaja(t):  Petra Mede Eric Saade (lämpiö, vain finaali)
Isäntämaan toimittaja:  SVT
Avajaisnumero:  Semifinaali 1: Viittomakielinen versio kappaleesta ”Euphoria”, esittäjinä Loreen lasten kanssa Semifinaali 2: ”Urban Orchestra” (koreografia: Jennie Widegren ja Fredrik Rydman) Finaali: ”We Write the Story” (säveltäneet Björn Ulvaeus, Benny Andersson ja Avicii)
Väliaikanumero:  Semifinaali 1: ”Northern Lights” (koreografia: Jennie Widegren ja Fredrik Rydman; säveltänyt Kleerup) Semifinaali 2: ”Swedish Pop Voices”, mukana Darin ja Agnes Carlsson Finaali: Loreen (sekoitus: "We Got The Power", "My Heart Is Refusing Me" ja "Euphoria"); "Swedish Smörgåsbord", säveltänyt Jan Lundkvist, sanoittaneet Matheson Bayley, Edward af Sillén ja Daniel Réhn sekä esittänyt Petra Mede; Sarah Dawn Finer (kappale "The Winner Takes It All") 
Osallistujat
Osallistujien määrä:  39
Uudet maat:  Ei yhtään
Palaavat maat:   Armenia
Vetäytyvät maat:   Bosnia ja Hertsegovina  Portugali  Slovakia  Turkki
Äänestys
Voittaja:   Tanska ”Only Teardrops”
Nolla pistettä saaneet:  Ei lainkaan
Osallistujakartta

   Osallistuneet maat   Aikaisemmin osallistuneet maat, jotka eivät osallistuneet vuonna 2013   Maat, jotka eivät päässeet finaaliin  
Eurovision laulukilpailu · Teemasivu
 ◄ 2012  2014 ► 
Eurovision laulukilpailu 2013 oli järjestyksessään 58. Eurovision laulukilpailu. Kilpailu järjestettiin Malmössä, Ruotsissa, koska Ruotsin edustaja Loreen voitti vuoden 2012 kilpailun kappaleellaan ”Euphoria”.
Tämä oli viides kerta, kun Ruotsi isännöi kilpailua, edellisen kerran Ruotsi toimi isäntänä vuonna 2000. SVT valitsi Malmö Arenan kilpailun areenaksi harkittuaan muita Ruotsin areenoita. Ensimmäistä kertaa sitten vuoden 1995 kilpailun juontajana toimi vain yksi henkilö, Petra Mede. Kilpailuun osallistui kaikkiaan 39 maata; Armenia palasi yhden välivuoden jälkeen. Bosnia ja Hertsegovina, Portugali, Slovakia ja Turkki ilmoittivat vetäytyvänsä. Kilpailun design rakennettiin teeman "We are one" (suom. Olemme yhtä) avulla – korostaen kaikkien osallistuvien maiden tasavertaisuutta kulttuuri-eroista huolimatta. Verrattuna edellisvuosien Euroviisuihin kilpailussa keskityttiin artisteihin ja heidän maihinsa, sen sijaan että olisi markkinoitu Ruotsia. Edellisvuosista poiketen "postikorttivideot" esittelivät artistia ja hänen jokapäiväistä elämäänsä maan sijasta. Viimeksi artistit nähtiin postikorteissa vuonna 2003.
Kilpailun voitti Tanskan edustaja Emmelie de Forest kappaleellaan "Only Teardrops". Kappale sai 281 pistettä, toiseksi tulleeseen Azerbaidžaniin eroa oli 47 pistettä. Tanska voitti myös edellisellä kerralla Ruotsin isännöidessä kilpailua vuonna 2000. Ukraina tuli kolmanneksi ja Norja neljänneksi. Suoraan finaaliin päässeistä maista vain Italia pääsi top 10:een, tullen seitsemänneksi. Alankomaat pääsi pitkästä aikaa finaaliin ja tuli yhdeksänneksi, edellisen kerran se oli ollut mukana finaalissa vuonna 2004.
Ensimmäistä kertaa kahteenkymmeneen vuoteen yksikään entisistä Jugoslavian maista ei päässyt finaaliin. Suomen antamat pisteet ilmoitti finaalissa laulaja Kristiina Wheeler.